16. ΑΝΑΓΚ. ΝΟΜΟΣ υπ’ αριθ. 2552 της 11/17 Σεπτ. 1940 Περί διενεργείας πειραματικών καλλιεργειών καπνού ποικιλίας «Βιρτζίνια». ΄Αρθρ.1.-Η πειραματική εν Ελλάδι καλλιέργεια καπνού ποικιλίας «Βιρτζίνια» αποφασίζεται εκάστοτε υπό της Ανωτάτης Επιτροπής Προστασίας Ελληνικού Καπνού (Α.Ε.Κ.) και διενεργείται κατά τας διατάξεις του παρόντος. ΄Αρθρ.9.-1.Ο έλεγχος της διαχειρίσεως των κατά τον παρόντα Νόμον λογαριασμών, ενεργείται υπό επιτροπής αποτελουμένης εκ του Διευθυντού των Γεωργικών Οργανισμών και Ιδρυμάτων του Υπουργείου Γεωργίας, ως Προέδρου, του Τμηματάρχου Ελέγχου παραγωγής και εγγείου φορολογίας καπνού του Υπουργείου των Οικονομικών, του Τμηματάρχου βιομηχανικών και αρωματικών φυτών του Υπουργείου Γεωργίας και δύο ανωτέρων υπαλλήλων της Γενικής Διευθύνσεως Δημοσίου Λογιστικού, οριζομένων δι’ αποφάσεως του Υπουργού των Οικονομικών, ως μελών, ήτις υποβάλλει εις τον Υπουργόν των Οικονομικών σχετικήν έκθεσιν. 2.Ο έλεγχος ούτος είναι τελικός, η δε επί της εκθέσεως απόφασις του Υπουργού των Οικονομικών καθιστά οριστικόν τον έλεγχον και τα ελεγχθέντα δικαιολογητικά παραπέπονται εις το Υπουργείον της Γεωργίας προς φύλαξιν. 3.Δι’ αποφάσεως του Υπουργού των Οικονομικών ορίζεται κατώτερος οικονομικός υπάλληλος ως γραμματεύς της ανωτέρω Επιτροπής. Άρθρ.10.-Δια κοινής αποφάσεως των Υπουργών Οικονομικών και Γεωργίας δύναται να επιτρέπηται η δοκιμαστική καλλιέργεια καπνού ποικιλίας «Βιρτζίνια» και εις ιδιώτας και κατά παρέκκλισιν των ισχυουσών περί καλλιεργείας καπνού διατάξεων. Άρθρ.11.-1.Εγκρίνονται πάσαι αι μέχρι της δημοσιεύσεως του παρόντος Νόμου εκδοθείσαι αποφάσεις των Υπουργών Οικονομικών και Γεωργίας και της Ανωτάτης Επιτροπής Προστασίας Ελληνικών Καπνών σχετικώς με την εκτέλεσιν εργασιών ή λήψιν μέτρων πάσης φύσεως αφορώντων εις την καλλιέργειαν καπνού ποικιλίας Βιρτζίνια κατά το έτος 1940 ως και πάσαι αι επί των αποφάσεων τούτων στηριχθείσαι ενέργειαι και πάσα συναφής δαπάνη χρήσιμος εις την εκπλήρωσιν των σκοπών του παρόντος Νόμου. Άρθρ.12.-Πάσα λεπτομέρεια αναγκαία εις την εφαρμογήν του παρόντος Νόμου κανονισθήσεται δια κοινών αποφάσεων των Υπουργών Οικονομικών και Γεωργίας. ΄Αρθρ.2.-1.Ο τρόπος και η έκτασις διενεργείας της πειραματικής καλλιεργείας καπνού ποικιλίας «Βιρτζίνια» καθορίζονται δι’ αποφάσεων του Υπουργού Γεωργίας. 2.Η εν λόγω καπνοκαλλιέργεια δύναται να εκτελεσθή εν όλω ή εν μέρει δι’ αυτεπιστασίας υπό του καπνολογικού Ινστιτούτου της Ελλάδος ή των Γεωργικών υπηρεσιών του Υπουργείου Γεωργίας, ή δια καλλιεργητών επί ειδική συμφωνία κατά τα δι’ αποφάσεως του Υπουργού της Γεωργίας καθοριζόμενα. 3.Η εποπτεία των καλλιεργητικών εργασιών της πειραματικής καλλιεργείας ανήκει εις το Υπουργείον Γεωργίας και ασκείται κατά τα ειδικώτερον δι’ αποφάσεων του Υπουργού Γεωργίας καθοριζόμενα. 4.Τα έργα θεωρούμενα ως έργα αρμοδιότητος Υπουργείου Οικονομικών εκτελούνται, όσον αφορά την αρμοδιότητα τεχνικών υπηρεσιών, συμφώνως τω Νόμ. 2066. 5.Δι’ αποφάσεως του αυτού Υπουργού δύνανται να καθορισθώσι τα της συνάψεως συμβάσεως εκτελέσεως τοιούτων έργων. Άρθρ.3.-1.Οικοδομικαί εργασίαι και εγκαταστάσεις εν γένει τεχνικής φύσεως μισθώσεις ακινήτων ή εργασίας, χρήσιμοι εις την αποτελεσματικήν διεξαγωγήν της πειραματικής ταύτης καλλιεργείας ως και οιαδήποτε προμήθεια πάσης φύσεως υλικού και παροχή πάσης φύσεως υπηρεσιών απαραιτήτων, προς πραγματοποίησιν των σκοπών του παρόντος νόμου και του ελέγχου των γενομένων δαπανών ενεργούνται κατά τα δι’ αποφάσεων των Υπουργών Οικονομικών και Γεωργίας και αναλόγως των ειδικών περιπτώσεων καθοριζόμενα, επιτρεπομένης της διενεργείας τούτων και κατά παρέκκλισιν των ισχυουσών διατάξεων περί Δημοσίου Λογιστικού ως και των νόμων περί διενεργείας προμηθειών του Δημοσίου και περί εκτελέσεως δημοσίων έργων. 2.Δια των αυτών ή ετέρων αποφάσεων ορίζονται και τα προς υποστήριξιν των σχετικών δαπανών αναγκαιούντα δικαιολογητικά. Άρθρ.4.-1.Προς εκπλήρωσιν του σκοπού του παρόντος νόμου επιτρέπεται η μετάκλησις εκ της αλλοδαπής μέχρι τριών ειδικών καπνοτεχνιτών κατά τα δι’ αποφάσεων των Υπουργών Γεωργίας και Οικονομικών ορισθησόμενα. Δια των αυτών αποφάσεων θέλει καθορισθή ο χρόνος της εγασίας τούτων, η μισθοδοσία, τα οδοιπορικά των έξοδα και αι αποζημιώσεις, ως και πάσα άλλη λεπτομέρεια της υπηρεσίας των ως άνω μετακαλουμένων τεχνιτών. 2.Επιτρέπεται όπως, εις περίπτωσιν καθ’ ην δεν ήθελε καταβληθή εις τους κατά την προηγουμένην παράγραφον ξένους ειδικούς ουδεμία αμοιβή ή αποζημίωσις, να διατίθηται ποσόν μέχρι δραχ. 300.00 ετησίως, δι’ έξοδα παρατάσεως, κινήσεως διατροφής και διαμονής εν γένει των ως άνω μετακαλουμένων ξένων ειδικών και των ξεναγών αυτών, ως και διάφορα μικροέξοδα πάσης φύσεως σχετιζόμενα με την εκτέλεσιν της αποστολής των. 3.Ο τρόπος διαθέσεως του ποσού τούτου, οι υπόλογοι και τα υποβλητέα παρ’ αυτών δικαιολογητικά δαπανών καθορίζονται εκάστοτε δια κοινής αποφάσεως των Υπουργών Οικονομικών και Γεωργίας και κατά παρέκκλισιν των διατάξεων περί Δημοσίου Λογιστικού. ΄Αρθρ.5.-Τα εκτελεσθησόμενα οικοδομικά έργα, αι πάσης φύσεως εγκαταστάσεις και τα χρησιμοποιηθησόμενα υλικά και εργαλεία περιέχονται, άμα τη λήξει της πειραματικής καλλιεργείας, εις το Καπνολογικόν Ινστιτούτον της Ελλάδος ως έκτακτος τούτου προικοδότησις, παραδιδόμενα εις αυτό δια πρωτοκόλλου υπό των διαχειριζομένων ταύτα. Άρθρ.6.-1.Ο συγκομισθησόμενος εκ της καλλιεργείας ταύτης καπνός συσκευάζεται και τίθεται υπό επεξεργασίαν και μελέτην τη επιστημονική και τεχνική μερίμνη του Καπνολογικού Ινστιτούτου της Ελλάδος. 2.Τα της διαχειρίσεως του προϊόντος τούτου, μετά το πέρας της επεξεργασίας και των επ’ αυτού μελετών, καθορισθήσονται δια κοινών αποφάσεων των Υπουργών Οικονομικών και Γεωργίας. Άρθρ.7.-1.Προς κάλυψιν των εκ του παρόντος νόμου δαπανών τίθενται εις την διάθεσιν του Υπουργού της Γεωργίας, εκ του παρά τη Αγροτική Τραπέζη της Ελλάδος υφισταμένου λογαριασμού της Ανωτάτης Επιτροπής Προστασίας Ελληνικού Καπνού, τα δι’ αποφάσεως ταύτης καθοριζόμενα δι’ εκάστην καλλιεργητικήν περίοδον ποσά. 2.Αι δια την πραγματοποίησιν του σκοπού του παρόντος Νόμου απαιτούμεναι δαπάναι, η αποζημίωσις των μελών και του Γραμματέως της υπό του άρθρ. 9 αυτού προβλεπομένης Επιτροπής, ως και πάσα δαπάνη λειτουργίας αυτής καθορίζονται κατά τας διατάξεις του παρόντος Νόμου δια κοινών αποφάσεων των Υπουργών Οικονομικών και Γεωργίας και καταβάλλονται υπό της Αγροτικής Τραπέζης της Ελλάδος εκ του κατά την προηγουμένην παράγραφον επ’ ονόματι του Υπουργού της Γεωργίας λογαριασμού, δυνάμει εγγράφων εντολών αυτού. 3.(Δεν υπάρχει εις το επίσημον κείμενον). (Αντί για τη σελ. 717) Σελ. 717(α) Τεύχος Ζ93-Σελ. 121 Καλλιέργεια Καπνού 16.Ι.α.16 4.Προκειμένου περί πάσης φύσεως δαπανών εκ των διενεργουμένων εν τω εξωτερικώ δια την πραγματοποίησιν των σκοπών του παρόντος νόμου, άπασαι, αι πάσης φύσεως, κρατήσεις υπέρ δημοσίου, δια χαρτόσημον, φόρους, τέλη κλπ. ως και υπέρ τρίτων, δύνανται να καταβάλλωνται δια κοινής αποφάσεως των Υπουργών Οικονομικών και Γεωργίας εις βάρος του κατά την παρ. 1 του παρόντος άρθρου λογαριασμού. 5.Το διαχειριστικόν έτος εκάστης καλλιεργητικής περιόδου άρχεται την 1 Ιανουαρίου και λήγει την 31ην Δεκεμβρίου ιδίου έτους. Δαπάναι αφορώσαι εκάστην καλλιεργητικήν περίοδον δύνανται να καταβάλλωνται κατόπιν αποφάσεων του Υπουργού Γεωργίας, μέχρι της 30ης Απριλίου του επομένου έτους. Δια την καταβολήν δαπανών πέραν της χρονολογίας ταύτης απαιτείται κοινή απόφασις των Υπουργών Οικονομικών και Γεωργίας. ΄Αρθρ.8.-1.Παν χρηματικόν υπόλοιπον, όπερ μετά το πέρας των πειραματικών εργασιών και μελετών ήθελεν απομείνει αδιάθετον εκ των ποσών, άτινα η Α.Ε.Κ. θέλει διαθέσει δια την πειραματικήν ταύτην καλλιέργειαν, αποδίδεται δι’ εντολών του Υπουργού της Γεωργίας εις τον παρά τη Αγροτική Τραπέζη της Ελλάδος τηρούμενον λογαριασμόν της Ανωτάτης Επιτροπής Προστασίας Ελληνικού Καπνού. 2.Εις περίπτωσιν, καθ’ ην ακολούθως ήθελον προκύψει συμπληρωματικαί ανάγκαι φυλάξεως και συντηρήσεως έργων, εργαλείων και πάσης φύσεως υλικών ως και των εκ της πειραματικής καλλιεργείας συγκομισθησομένων καπνών, αύται θα εξυπηρετούνται δι’ ειδικών πιστώσεων διατιθεμένων υπό της Ανώτατης Επιτροπής Προστασίας Ελληνικού Καπνού και κατά το δι’ αποφάσεων του Υπουργού της Γεωργίας οριζόμενα. 3.Παν εκ των καπνών τούτων έσοδον αποδίδεται, άμα τη εισπράξει του εις πίστωσιν του παρά την Αγροτική Τραπέζη της Ελλάδος λογαριασμού της Ανωτάτης Επιτροπής Προστασίας Ελληνικού Καπνού. Σελ. 718(α) Τεύχος Ζ93-Σελ.122 